text: Vejle får endnu en forbindelse til motorvejen
  27 november 2010 kl. 16.35
  Det nye trafikforlig betyder, at der bliver en ekstra til- og frakørsel til motorvejen syd for Vejle.
  Tilslutningen skal anlægges et par kilometer syd for den nuværende tilkørsel ved Vejle Syd.
  Det er fredagens trafikforlig i Folketinget, der giver 58 millioner kroner til Vejle Kommune.
  Vejles borgmester Arne Sigtenbjerggaard (Venstre) er glad for at kommunen får penge til at bygge den nye motorvejstilslutning, der skal lette presset på trafikken i Vejle By.
  Tilslutningen skal stå klar senest i 2015.
  